Južnoameričko prvenstvo u nogometu 1967.
Južnoameričko prvenstvo u nogometu 1967. je bilo 29. kontinentalno nogometno takmičenje Južne Amerike. Turnir je odigran u Urugvaju od 17. januara do 2. februara 1967. godine. Ovo je bilo i prvo prvenstvo gdje su se igrale kvalifikacije. Na prvenstvu je učestvovalo šest ekipa. Urugvaj je 11. put u svojoj historiji osvojio šampionsku titulu. Drugo mjesto je osvojila Argentina a treće Čile. Luis Artime, reprezentativac Argentine je bio najbolji strijelac prvenstva sa pet postignutih golova.